Oseania

Oseania () adalah istilah nang mangacu kasabuah wilayah geografis atawa geopolitis nang tadiri matan babarapa kapulauan nang baandak di Samudra Pasifik wan sakitarnya. Oseania nintu adalah wilayah di Bumi (rancak dianggap banua) nang luas wilayah daratan paling halus wan jumlah populasi paling halus kadua imbah Antartika.

Dalam artian himpit (nang didasari pada panjalajah asal Perancis bangaran Jules Dumont d'Urville tahun 1831, Oseania tadiri matan Polinesia (tamasuk Selandia Hanyar, Melanesia (tamasuk mulai Maluku sampai Nugini) wan Mikronesia. Amun dalam artian luas Oseania jua maliputi Australia wan Indunisia bagian timur; tapi takana Japang wan Kapulauan Aleut jua dianggap masuk di kalumpuk Oseania.

Sabagian ganal wilayah Oseania tadiri matan nagara-nagara pulau nang halus. Australia adalah saiikungannya nagara kontinental, amun Papua Nugini wan Timor Leste adalah nagara nang baisi parbatasan tanah, dimana kaduanya babatasan langsung lawan Indunisia.

Nagara-nagara Oseania mardika sasuai katantuan nang balain-lain di nagara panjajahnya, lawan mandapat aturan konstitusional nang bamacam-macam sasuai kaadaannya. Australia misalnya, adalah nagara nang tagabung dalam Pasamakmuran, nang maakui Ratu Elizabeth II matan Britania Raya sabagai Ratu, amun Polinesia Perancis adalah sabuah pays d'outre-mer ("nagara luar nagari") Perancis.

Manurut ekologi, Oseania adalah saikung matan dalapan zona ekologi terestrial dunia. Zona ekologi Oseania nang maliputi Mikronesia, Fiji wan Polinesia kacuali Selandia Hanyar, Papua Nugini, Kaledonia Hanyar, Kapulauan Solomon wan [[Vanuatu] nang tagolong zona ekologi Australasia.

Etimologi 
Istilah naya diulah ulih saurang suhu geografi bangaran Conrad Malte-Brun, inya mangaraninya lawan ngaran Océanie tahun 1812. Ngaran Océanie diambil matan kata Bahasa Yunani ὠκεανός (ōkeanós), ocean.

Kapadatan panduduk 

Sajarah kahidupan Oseania sampai wahini masih balum saluruhnya bisa dikisahakan. Panalitian panambayan manunjukakan bahwa panduduk Mikronesia wan Polinesia sacara kabahasaan wan genetis baisi kasamaan lawan panduduk asli Asia Tanggara, tautama nang tinggal di wilayah kapulauan. Sacara kabahasaan buhannya jua sabagai bagian panutur rumpun bahasa Austronesia. Lamun kapandudukan Melanesia wan Asutralia talangkap, lamun sacara panampilan atawa genetis wan linguistik tagulung balain matan urang Mikronesia wan Polinesia.

Kajian linguistik manunjukakan sabuah aruh migrasi nang dipinandui sabagai teori "Karita Capat mauju Polinesia" (Express Train to Polynesia) atawa Out of Taiwan nang diusulakan ulih Robert Blust wan Peter Belwood. Di sisi lain, kajian genetika manunjukakan dukuran atas teori lawas barupa panyabaran matan Asia Tanggaran Daratan, imbah nintu manyabar matan wilayah Sumatra atawa Samanajung Malaya (dipinandui sabagai teori "Sundaland") nang diajuakan Oppenheimer. Teori naya jua didukung ulih kajian genetika babi wan ayam, dua binatang naya dianggap dibawa ulih buhan imigran marga ditamuakan di babarapa wilayah di Oseania

Referensi

Itihi jua 
 Daptar superbanua

Pranala luar 

  Jane's Oceania